ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
77ତମ ସ୍ୱାଧୀନତା ଦିବସ ଅବସରରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଲାଲକିଲ୍ଲା ପ୍ରାଚୀରରୁ ନିଜ ସମ୍ବୋଧନରେ କହିଛନ୍ତି ଆଗମୀ ବିଶ୍ୱକର୍ମା ଜୟନ୍ତୀରେ ବିଶ୍ୱକର୍ମା ଯୋଜନାର ଶୁଭାରମ୍ଭ କରାଯିବ
ସେ କହିଛନ୍ତି ଯେ ବିଶ୍ୱକର୍ମା ଯୋଜନାକୁ ପ୍ରାୟ ୧୩-୧୫ ହଜାର କୋଟି ଟଙ୍କାରେ ଶୁଭାରମ୍ଭ କରାଯିବ
ଆମେ ଦିବ୍ୟାଙ୍ଗଜନଙ୍କ ଲାଗି ଏକ ସୁଗମ ଭାରତର ନିର୍ମାଣ ପାଇଁ କାର୍ଯ୍ୟ କରୁଛୁ : ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ
ଆମେ ପାରା ଅଲମ୍ପିକରେ ମଧ୍ୟ ହିନ୍ଦୁସ୍ଥାନର ତ୍ରିରଙ୍ଗା ପତାକା ଉଡାଇବା ପାଇଁ ଆମର ଦିବ୍ୟାଙ୍ଗଜନଙ୍କୁ ସାମର୍ଥ୍ୟବାନ କରୁଛୁ, ଏଥି ଲାଗି ଖେଳାଳୀମାନଙ୍କୁ ସ୍ୱତନ୍ତ୍ର ତାଲିମ ଦିଆଯାଉଛି : ପିଏମ୍ ନରେନ୍ଦ୍ର ମୋଦୀ
77ତମ ସ୍ୱାଧୀନତା ଦିବସ ଅବସରରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଲାଲକିଲ୍ଲା ପ୍ରାଚୀରରୁ ନିଜ ସମ୍ବୋଧନରେ କହିଛନ୍ତି ଯେ, ଆସନ୍ତା ମାସରେ ବିଶ୍ୱକର୍ମା ଜୟନ୍ତୀରେ ବିଶ୍ୱକର୍ମା ଯୋଜନାର ଶୁଭାରମ୍ଭ କରାଯିବ । ସେ କହିଛନ୍ତି ଯେ, ଏହି ଯୋଜନା ପରମ୍ପରାଗତ କୁଶଳୀ ଶ୍ରମିକ ଅର୍ଥାତ ଯେଉଁ ଲୋକମାନେ ହାତ ହତିଆରରେ ଏବଂ ନିଜ ହାତରେ କାର୍ଯ୍ୟକରୁଥିବା ବର୍ଗ ଅର୍ଥାତ ଯେଉଁମାନେ କି ଅଧିକାଂଶ ହେଉଛନ୍ତି ଓବିସି ସମୁଦାୟର । ଯେପରିକି କାର୍ପେଂଟର ହୁଅନ୍ତୁ, ସ୍ୱର୍ଣ୍ଣକାର ହୁଅନ୍ତୁ, ରାଜମିସ୍ତ୍ରୀ ହୁଅନ୍ତୁ, ଲୁଗା ଧୋଇବା କାର୍ଯ୍ୟ କରୁଥିବା ଲୋକ ହୁଅନ୍ତୁ, ଚୁଟି କାଟୁଥିବା ଭାଇ- ଭଉଣୀଙ୍କ ପରିବାର, ଏଭଳି ଲୋକମାନଙ୍କୁ ଏକ ନୂତନ ଶକ୍ତି ପ୍ରଦାନ କରିବାର କାର୍ଯ୍ୟ କରିବ । ଏହି ଯୋଜନାର ଆରମ୍ଭ ପାଖାପାଖି 13-15 ହଜାର କୋଟି ଟଙ୍କାର ବଜେଟରେ କରାଯିବ ।
ଲାଲକିଲ୍ଲା ପ୍ରାଚୀରରୁ ନିଜ ଭାଷଣରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ, ଆମେ ଦିବ୍ୟାଙ୍ଗଜନଙ୍କ ଲାଗି ଏକ ସୁଗମ ଭାରତର ନିର୍ମାଣ ପାଇଁ କାର୍ଯ୍ୟ କରୁଛୁ । ସେ କହିଛନ୍ତି ଯେ, ଆମେ ପାରା ଅଲମ୍ପିକରେ ମଧ୍ୟ ହିନ୍ଦୁସ୍ଥାନର ତ୍ରିରଙ୍ଗା ପତାକା ଉଡାଇବା ପାଇଁ ଆମର ଦିବ୍ୟାଙ୍ଗଜନଙ୍କୁ ସାମର୍ଥ୍ୟବାନ କରୁଛୁ । ଏଥିପାଇଁ ଖେଳାଳୀମାନଙ୍କୁ ସ୍ୱତନ୍ତ୍ର ତାଲିମ ଦିଆଯାଉଛି ।
ନିଜ ଭାଷଣରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ, ଆଜି ଭାରତ ପାଖରେ ଜନସଂଖ୍ୟା ଅଛି, ଗଣତନ୍ତ୍ର ଅଛି, ଏବଂ ବିବିଧତା ଅଛି । ସେ କହିଛନ୍ତି ଯେ, ଜନସଂଖ୍ୟା, ଗଣତନ୍ତ୍ର, ଏବଂ ବିବିଧତାର ଏହି ତ୍ରିବେଣୀ ଭାରତର ପ୍ରତ୍ୟେକ ସ୍ୱପ୍ନକୁ ସାକାର କରିବାର ସାମର୍ଥ୍ୟ ରଖିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଆସନ୍ତାକାଲି ବିଶେଷ ଗୁଣଥିବା ୩୫ଟି ପ୍ରଜାତିର ଶସ୍ୟ ଦେଶ ଉଦ୍ଦେଶ୍ୟରେ ଉତ୍ସର୍ଗ କରିବେ
ପ୍ରଧାନମନ୍ତ୍ରୀ ନବନିର୍ମିତ ରାୟପୁରର ଜାତୀୟ ବାୟୋପିକ ପ୍ରତିଷ୍ଠାନ ପରିସର ଦେଶ ଉଦ୍ଦେଶ୍ୟରେ ଉତ୍ସର୍ଗ କରିବେ
ବିଭିନ୍ନ କୃଷି ବିଶ୍ୱବିଦ୍ୟାଳୟକୁ ଗ୍ରୀନ କ୍ୟାମ୍ପସ ସମ୍ମାନରେ ସମ୍ମାନୀତ କରିବେ: ପ୍ରଧାନମନ୍ତ୍ରୀ
ଜଳବାୟୁ ସହ ଖାପ ଖାଇବା ଭଳି ବୈଷୟିକ ଜ୍ଞାନର ଜନସଚେତନତାକୁ ଦୃଷ୍ଟିରେ ରହି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି  ଦିନ ୧୧ଟା ବେଳେ ବିଶେଷଗୁଣ ସମ୍ପନ୍ନ ୩୫ଟି ପ୍ରଜାତିର ଖାଦ୍ୟଶସ୍ୟ ଦେଶ ପାଇଁ ଭିଡିଓ କନ୍ଫରେନ୍ସି ଜରିଆରେ ଉତ୍ସର୍ଗ କରିବେ । ଏହି ସର୍ବଭାରତୀୟ କାର୍ଯ୍ୟକ୍ରମ ସମସ୍ତ ଆଇସିଏଆର ପ୍ରତିଷ୍ଠାନ, ରାଜ୍ୟ ଓ କେନ୍ଦ୍ରୀୟ କୃଷି ବିଶ୍ୱବିଦ୍ୟାଳୟ ଏବଂ କୃଷି ବିଜ୍ଞାନ କେନ୍ଦ୍ରମାନେ ଆୟୋଜନ କରୁଛନ୍ତି । ଏହି ଅବସରରେ ପ୍ରଧାନମନ୍ତ୍ରୀ ରାୟପୁରସ୍ଥିତ ନବନିର୍ମିତ ଜାତୀୟ ବାୟୋଟିକ ଷ୍ଟ୍ରେସ ଟଲରେନ୍ସ ପ୍ରତିଷ୍ଠାନକୁ ମଧ୍ୟ ଦେଶ ଉଦ୍ଦେଶ୍ୟରେ ସମର୍ପଣ କରିବେ ।
ଏହି ଅବସରରେ ପ୍ରଧାନମନ୍ତ୍ରୀ କୃଷି ବିଶ୍ୱବିଦ୍ୟାଳୟଗୁଡିକୁ ଗ୍ରୀନ କ୍ୟାମ୍ପସ ସମ୍ମାନ ମଧ୍ୟ ବିତରଣ କରିବା ସହ ଚାଷୀମାନଙ୍କ ସହ ମତବିନିମୟ କରି ସମବେତ ଜନତାଙ୍କୁ ଉଦ୍ବୋଧନ ଦେବେ ।
କେନ୍ଦ୍ର କୃଷିମନ୍ତ୍ରୀ ଓ ଛତିଶଗଡ ମୁଖମନ୍ତ୍ରୀ ମଧ୍ୟ ଏହି ଅବସରରେ ଉପସ୍ଥିତ ରହିବେ ।
ବିଶେଷ ଗୁଣବତ୍ତା ଥିବା ଶସ୍ୟ ପ୍ରଜାତିର ସମ୍ପର୍କରେ
ଜଳବାୟୁ ପରିବର୍ତ୍ତନ ଓ ଅପପୁଷ୍ଟି ଆହ୍ୱାନର ମୁକାବିଲା ନିମନ୍ତେ ବିଶେଷ ଗୁଣବତ୍ତା ଥିବା ବହୁ ପ୍ରଜାତିର ଶସ୍ୟ ଭାରତୀୟ କୃଷି ଗବେଷଣା ପରିଷଦ ବିକଶିତ କରିଛି । ୨୦୨୧ ମସିହାରେ ୩୫ଟି ବିଭିନ୍ନ ପ୍ରଜାତିର ବିଶେଷ ଗୁଣ ଥିବା ଏହି ପୁଷ୍ଟିକର ଶସ୍ୟ ସୃଷ୍ଟି କରାଯାଇଛି । ମରୁଡି ପ୍ରତିରୋଧକାରୀ, ଚିକ୍ପିଜ୍, ପିଜିୟନପି, ଶୀଘ୍ର ଅମଳକ୍ଷମ ସୋୟାବିନ, ରୋଗ ପ୍ରତିରୋଧକାରୀ ଧାନ ଓ ଜୈବିକ ପ୍ରଜାତିର ଗହମ, ମକା ଓ ଚିକ୍ପି, ୱିଙ୍ଗଡ୍ବିନ୍ ଇତ୍ୟାଦି ।
ଏହି ସ୍ୱତନ୍ତ୍ର ବିଶେଷତା ଥିବା ଖାଦ୍ୟଶସ୍ୟ ଶରୀରରେ ଅପପୁଷ୍ଟିଜନିତ ଅଭାବ ଦୂର କରିବାରେ ସକ୍ଷମ । ଉଦାହରଣ ସ୍ୱରୂପ ଏହି ପ୍ରଜାତିଗୁଡିକ ମଧ୍ୟରେ ରହିଛି ପୁଷା ଡବଲ ଜିରୋ ସୋରିଷ ୩୩, ପ୍ରଥମ କ୍ୟାନୋଲା ଗୁଣଯୁକ୍ତ ଆରସିଏଚ୍ । ଯେଉଁଥିରେ ଶତକଡା ୨ଭାଗରୁ କମ୍ ୟୁରିକ୍ ଏସିଡ୍ ଥିବ । ଏହାଛଡା ବିଶେଷ ଗୁଣଥିବା ସୋୟବିନ୍, ଡାଲିଜାତୀୟ ଶସ୍ୟ, ବେବିକର୍ଣ୍ଣ ଇତ୍ୟାଦି ଅନ୍ତର୍ଭୁକ୍ତ ।
ନ୍ୟାସନାଲ ଇନ୍ଷ୍ଟିଚ୍ୟୁଟ ଅଫ ବାୟୋଟିକ୍ ମ୍ୟାନେଜମେଣ୍ଟ
ରାୟପୁରଠାରେ ନ୍ୟାସନାଲ ଇନଷ୍ଟିଚ୍ୟୁଟ ଅଫ ବାୟୋଟିକ୍ ଷ୍ଟ୍ରେସ ମ୍ୟାନେଜମେଣ୍ଟ ବାୟୋଟିକ ଷ୍ଟ୍ରେସ ସମ୍ପର୍କୀୟ ମୌଳିକ ଗବେଷଣା ଓ ରଣନୀତି ସମ୍ପର୍କରେ ଶିକ୍ଷାଦାନ କରିଥାଏ । ୨୦୨୦-୨୧ରୁ ଏହା ସ୍ନାନକୋତ୍ତର ପାଠ୍ୟକ୍ରମ ମଧ୍ୟ ଆରମ୍ଭ କରିଛି ।
ଗ୍ରୀନ କ୍ୟାମ୍ପସ ସମ୍ମାନ
ରାଜ୍ୟ ଓ କେନ୍ଦ୍ରୀୟ କୃଷି ବିଶ୍ୱବିଦ୍ୟାଳୟ ଗୁଡିକରେ ଗ୍ରୀନ କ୍ୟାମ୍ପସ ସମ୍ମାନ କ୍ୟାମ୍ପସକୁ ସବୁଜିମାରେ ଭରି ଦେବା ସହ ଛାତ୍ରଛାତ୍ରୀଙ୍କୁ ସ୍ୱଚ୍ଛ ଭାରତ ମିଶନ’ ୱେଷ୍ଟ ଟୁ ୱେଲଥ ମିଶନ ଓ ସମାଜ ସହ ସଂଶ୍ଲିଷ୍ଟ ହେବା ପାଇଁ କରାଯାଇଛି । ଜାତୀୟ ଶିକ୍ଷା ନୀତି-୨୦୨୦ ଅନୁସାରେ ଏହା କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାପାନର ପୂର୍ବତନ ପ୍ରଧାନମନ୍ତ୍ରୀ ମାନ୍ୟବର ଶ୍ରୀ ୟୋସିହିଦେ ସୁଗା ପ୍ରଧାନମନ୍ତ୍ରୀଙ୍କୁ ସାକ୍ଷାତ କରିଛନ୍ତି
ଜାପାନର ପୂର୍ବତନ ପ୍ରଧାନମନ୍ତ୍ରୀ ମାନ୍ୟବର ଶ୍ରୀ ୟୋସିହିଦେ ସୁଗା ୨୪ ମଇ ୨୦୨୨ ରେ ଟୋକିଓ ଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ସାକ୍ଷାତ କରିଛନ୍ତି ।
ସେମାନେ ସେପ୍ଟେମ୍ବର ୨୦୨୧ ରେ ୱାଶିଂଟନ୍ ଡିସିରେ ପ୍ରଥମ କ୍ୱାଡ୍ ନେତୃତ୍ୱ ସମ୍ମିଳନୀରେ ସେମାନଙ୍କର ଦ୍ୱିପାକ୍ଷିକ ବୈଠକ ସହିତ ପୂର୍ବ ପାରସ୍ପରିକ ସମ୍ପର୍କକୁ ମନେ ପକାଇଥିଲେ । ଭାରତ-ଜାପାନ ସମ୍ପର୍କକୁ ଗଭୀର ତଥା ଦୃଢ କରିବାରେ ପ୍ରଧାନମନ୍ତ୍ରୀ ଶ୍ରୀ ସୁଗାଙ୍କ ଅବଦାନକୁ ପ୍ରଶଂସା କରିଥିଲେ ।
ଭାରତ-ଜାପାନର ସ୍ୱତନ୍ତ୍ର ରଣନୀତି ଏବଂ ଆର୍ନ୍ତଜାତୀୟ ସହଯୋଗକୁ ଆହୁରି ମଜବୁତ କରିବା ଉପରେ ଦୁଇ ନେତା ମତ ବିନିମୟ କରିଥିଲେ । ପ୍ରଧାନମନ୍ତ୍ରୀ ଶ୍ରୀ ସୁଗାଙ୍କ ନେତୃତ୍ୱରେ ଜାପାନର ସାଂସଦମାନଙ୍କର ଏକ ପ୍ରତିନିଧୀ ଦଳ ଭାରତ ଆସିବାକୁ ପ୍ରଧାନମନ୍ତ୍ରୀ ନିମନ୍ତ୍ରଣ କରିଥିଲେ ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଯକ୍ଷ୍ମା ମୁକ୍ତ ଭାରତ ପାଇଁ ରାଜ୍ୟସଭା ସାଂସଦ ମହାରାଜା ସନଜାଓଆ ଲେଶେମ୍ବାଙ୍କ ଉଦ୍ୟମକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଯକ୍ଷ୍ମା ମୁକ୍ତ ଭାରତ ପାଇଁ ରାଜ୍ୟସଭା ସାଂସଦ ମହାରାଜା ସନଜାଓଆ ଲେଶେମ୍ବାଙ୍କ ଉଦ୍ୟମକୁ ପ୍ରଶଂସା କରିଛନ୍ତି ।
ରାଜ୍ୟସଭା ସାଂସଦଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ପ୍ରଶଂସନୀୟ କାର୍ଯ୍ୟ । ଭାରତକୁ ଯକ୍ଷ୍ମା ମୁକ୍ତ କରିବା ଓ ଯକ୍ଷ୍ମା ରୋଗୀଙ୍କ ଦେଖାଶୁଣା ଦାୟିତ୍ୱ ନେବା ପାଇଁ ସାରା ଦେଶରେ ସଚେତନତା ସୃଷ୍ଟି ହୋଇଛି ।”
SR
(
ଅର୍ଥ ମନ୍ତ୍ରଣାଳୟ
୧୪୩ପ୍ରକାର ସାମଗ୍ରୀ ଉପରେ ଜିଏସ୍ଟି ହାର ବୃଦ୍ଧି ସଂକ୍ରାନ୍ତ ବିଭ୍ରାନ୍ତିକର ଖବର ସମ୍ପର୍କରେ ସ୍ପଷ୍ଟୀକରଣ
ନୂଆଦିଲ୍ଲୀ, ୨୫ ।୪ କେତେକ ଗଣମାଧ୍ୟମରେ ପ୍ରକାଶ ପାଇଛି ଯେ ୧୪୩ ପ୍ରକାର ସାମଗ୍ରୀର ଜିଏସ୍ଟି ହାର ବଢାଇବାକୁ ରାଜ୍ୟ ସରକାରମାନଙ୍କଠାରୁ ମତାମତ ମଗାଯାଇଛି । କିଛି ଗଣମାଧ୍ୟମ ମଧ୍ୟ ଏସବୁ ସାମଗ୍ରୀର ସଂଖ୍ୟା ଓ ବର୍ଣ୍ଣନା ଉପସ୍ଥାପନ କରିଛନ୍ତି । ତେବେ ସରକାରୀ ଭାବେ ସ୍ପଷ୍ଟ କରାଯାଇଛି ଯେ ଏହି ସମ୍ବାଦ ବିଭ୍ରାନ୍ତିକର ଏବଂ ଏଥିରେ କୌଣସି ସତ୍ୟତା ନାହିଁ । ଦ୍ରବ୍ୟ ଓ ସେବାକର  ହାର ବୃଦ୍ଧି ପାଇଁ ରାଜ୍ୟ ସରକାରମାନଙ୍କ ମତାମତ କର୍ତ୍ତୃପକ୍ଷ ମାଗିନାହାନ୍ତି । ଏହା ଏକ ମନଗଢା ଖବର ଏବଂ ଏଥିରେ ପରିବେଶିତ ତଥ୍ୟ ଅସତ୍ୟ ।
ଜିଏସ୍ଟି ପରିଷଦ ଏହାର ୪୫ତମ ବୈଠକରେ ଟିକସହାରକୁ ଯୁକ୍ତିଯୁକ୍ତ କରିବା ପାଇଁ ଏକ ମନ୍ତ୍ରିସ୍ତରୀୟ ଗୋଷ୍ଠୀ ଗଠନ କରିଥିଲା । ଏହି ଗୋଷ୍ଠୀ ସମ୍ପୃକ୍ତ ପ୍ରସଙ୍ଗ ଉପରେ ବିଚାର ଆଲୋଚନା ଜାରି ରଖିଛି । ୨୦୨୧ ସେପ୍ଟେମ୍ବରରେ ଏହି ମନ୍ତ୍ରିସ୍ତରୀୟ ଗୋଷ୍ଠୀ ଗଠନ ହେବା ପରେ ବ୍ୟବସ୍ଥା ମୁତାବକ ଜିଏସ୍ଟି ଟିକସ ହାରର ଯୁକ୍ତିଯୁକ୍ତକରଣ ନେଇ ରାଜ୍ୟମାନଙ୍କର ମତାମତ ମଗାଯାଇଛି । ଏହା ଏକ ଅନୁସ୍ରୁତ ପନ୍ଥା ଓ ବ୍ୟବସ୍ଥା । ଏଥିରେ ଟିକସ ହାର ବୃଦ୍ଧି ନେଇ କୌଣସି ପ୍ରସଙ୍ଗ ନାହିଁ । ସମ୍ପୃକ୍ତ ମନ୍ତ୍ରୀଗୋଷ୍ଠୀ ମଧ୍ୟ ଏହାର ରିପୋର୍ଟ ଏଯାଏ ଜିଏସ୍ଟି କାଉନସିଲକୁ ଦେଇନାହିଁ ବୋଲି ଏହି ସ୍ପଷ୍ଟୀକରଣରେ କୁହାଯାଇଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସବିଶେଷ ସୂଚନା
କେତେକ ଗଣମାଧ୍ୟମରେ ଖବର ପ୍ରକାଶ ପାଇଛି ଯେ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ନଜରକୁ ଆସିଛି ଯେ, ଭାରତ ସରକାର ଯୋଗାଉଥିବା ଭେଣ୍ଟିଲେଟରରେ ବି ଲେଭେଲ ପଜିଟିଭ ଏୟାରୱେ ପ୍ରେସର  ମୋଡ ଉପଲବ୍ଧ ରହୁନାହିଁ।
ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ ଦ୍ଵାରା ଦିଲ୍ଲୀର ଜିଏନସିଟି ସମେତ ଅନ୍ୟାନ୍ୟ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳକୁ ଯୋଗାଇ ଦିଆଯାଉଥିବା “ମେକ୍ ଇନ୍ ଇଣ୍ଡିଆ” ଭେଣ୍ଟିଲେଟରଗୁଡ଼ିକ ଆଇସିୟୁ ପାଇଁ ଉଦ୍ଦିଷ୍ଟ । ଏହି କୋଭିଡ ଭେଣ୍ଟିଲେଟରଗୁଡିକ ପାଇଁ ବୈଷୟିକ ବିଶେଷତାକୁ ସ୍ୱାସ୍ଥ୍ୟ ସେବା ମହାନିର୍ଦ୍ଦେଶକଙ୍କ ଅଧ୍ୟକ୍ଷତାରେ ଗଠିତ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ଡୋମେନ ଜ୍ଞାନ ବିଶେଷଜ୍ଞଙ୍କ ବୈଷୟିକ କମିଟି ଦ୍ୱାରା ନିର୍ଦ୍ଧାରିତ କରାଯାଇଛି । ଏହି ଆଧାରରେ ଭେଣ୍ଟିଲେଟରଗୁଡିକର କ୍ରୟ ଏବଂ ଯୋଗାଣ କରାଯାଇଛି ।
ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳକୁ ଯୋଗାଇ ଦିଆଯାଉଥିବା ଭେଣ୍ଟିଲେଟର ମଡେଲଗୁଡିକ ବିଇଏଲ ଏବଂ ଏଜିଭିଏ ବୈଷୟିକ କମିଟି ଦ୍ୱାରା ଅନୁମୋଦନ କରାଯାଇଥିବା ସୁପାରିସ ଅନୁଯାୟୀ କ୍ରୟ ଏବଂ ଯୋଗାଣ କରାଯାଇଛି । ଏହି ମିତବ୍ୟୟୀ ମେଡ ଇନ ଇଣ୍ଡିଆ ଭେଣ୍ଟିଲେଟରରେ ବୈଷୟିକ ଆବଶ୍ୟକତା ଅନୁଯାୟୀ, ବିପିଏପି ମୋଡ ଏବଂ ଅନ୍ୟାନ୍ୟ ମୋଡ ରହିଛି । ଭେଣ୍ଟିଲେଟରଗୁଡିକର ୟୁଜର ମାନୁଆଲ ଏବଂ ଫିଡବ୍ୟାକ ଫର୍ମ ସହିତ ଯୋଗାଇ ଦିଆଯାଉଛି ଯାହାକୁ ସ୍ପଷ୍ଟତା ପାଇଁ ଉପଯୋଗ କରାଯାଇପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉପରାଷ୍ଟ୍ରପତିଙ୍କୁ ସାକ୍ଷାତ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ଉପରାଷ୍ଟ୍ରପତି ଶ୍ରୀ ଜଗଦୀପ ଧନକରଙ୍କୁ ସାକ୍ଷାତ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଉପରାଷ୍ଟ୍ରପତି ଶ୍ରୀ ଜଗଦୀପ ଧନକର ଜୀଙ୍କୁ ସାକ୍ଷାତ କରିଛି ।”
HS
(
ପର୍ଯ୍ୟଟନ ମନ୍ତ୍ରଣାଳୟ
ଭାରତର ସାତୋଟି ମୋକ୍ଷ ଧାମରେ ସ୍ଥାନ ପାଇଛି ପୁରୀ ଜଗନ୍ନାଥ ଧାମ
ପର୍ଯ୍ୟଟନ ମନ୍ତ୍ରଣାଳୟ ଘରୋଇ ତଥା ବିଶ୍ୱ ବଜାରରେ ପ୍ରୋତ୍ସାହନମୂଳକ ଅଭିଯାନ କରିବାକୁ ଯାଇ ଭାରତର ସାତଟି ମୋକ୍ଷ ଧାମ ବା ମୁକ୍ତି ସ୍ଥଳୀ କୁ ପ୍ରୋତ୍ସାହିତ କରିଛି
ପର୍ଯ୍ୟଟନ ମନ୍ତ୍ରଣାଳୟ ଘରୋଇ ତଥା ବିଶ୍ୱ ବଜାରରେ ପ୍ରୋତ୍ସାହନମୂଳକ ଅଭିଯାନ ଆରମ୍ଭ କରିବାକୁ ଯାଇ ଭାରତର ଯେଉଁ ସାତ ଗୋଟି ମୋକ୍ଷ ପ୍ରାପ୍ତି ଉଦ୍ଦେଶ୍ୟରେ ଗନ୍ତବ୍ୟ ସ୍ଥଳ  କୁ ପ୍ରୋତ୍ସାହିତ କରୁଛି, ସେଥି ମଧ୍ୟରେ ଓଡିଶାର ପୁରୀ ଧାମ ଅନ୍ୟତମ । ଜଗନ୍ନାଥ ଧାମ ପୁରୀ ଏହି ସାତ ଗୋଟି ମୋକ୍ଷ ଗନ୍ତବ୍ୟ ସ୍ଥଳୀରେ ଅନ୍ତର୍ଭୁକ୍ତ ହେବା ପର ଠାରୁ ବିଶ୍ୱ ପର୍ଯ୍ୟଟନ ମାନଚିତ୍ରରେ ପୂର୍ବ ଅପେକ୍ଷା ଆଉ କିଛି ପାଦ ଅଗ୍ରସର ହୋଇଛି ।
ପର୍ଯ୍ୟଟନ ମନ୍ତ୍ରଣାଳୟ, ସପ୍ତ ମୋକ୍ଷ ପୁରୀ , ଅର୍ଥାତ୍ ଅଯୋଧ୍ୟା, ମଥୁରା, ମାୟା , କାଶୀ , କାଞ୍ଚି ଅବନ୍ତୀକା , ପୁରୀ  ଏବଂ ଦ୍ୱାରାବତୀ ର ପର୍ଯ୍ୟଟନ ସ୍ଥଳୀ ଗୁଡିକୁ ସାମଗ୍ରିକ ଢଙ୍ଗରେ ପ୍ରୋତ୍ସାହିତ କରିଛି । ଏହା ଦେଶର ବିଭିନ୍ନ ପର୍ଯ୍ୟଟନ ସ୍ଥଳୀ ଏବଂ ଉତ୍ପାଦ ଗୁଡିକୁ ପ୍ରୋତ୍ସାହିତ କରିବା ପାଇଁ ଇଲେକ୍ଟ୍ରୋନିକ୍, ପ୍ରିଂଟ ଏବଂ ଡିଜିଟାଲ୍ ମିଡିଆ ମାଧ୍ୟମରେ ଘରୋଇ ଏବଂ ବିଶ୍ୱ ବଜାର ମାନଙ୍କରେ ପ୍ରଚାରମୂଳକ ଅଭିଯାନ କାର୍ଯ୍ୟ ହାତକୁ ନେଇଥାଏ । ପୁନଶ୍ଚ, ଏସବୁର ମନ୍ତ୍ରଣାଳୟର ଆଧିକାରିକ ୱେବସାଇଟ୍ ତଥା ସାମାଜିକ ଗଣମାଧ୍ୟମ ହ୍ୟାଣ୍ଡଲ ଗୁଡିକ ସହାୟତାରେ ମଧ୍ୟ ଅଧିକ ପ୍ରୋତ୍ସାହନ କରା ଯାଇଥାଏ ।
ଏସବୁ ବ୍ୟତୀତ, ପର୍ଯ୍ୟଟନ ମନ୍ତ୍ରଣାଳୟ ସଂପୃକ୍ତ ରାଜ୍ୟ ସରକାର / କେନ୍ଦ୍ରଶାସିତ ଅଞ୍ଚଳ ମାନଙ୍କ ସହିତ ପରାମର୍ଶ କରି ଚିହ୍ନିତ ତୀର୍ଥସ୍ଥଳୀ ଏବଂ ଐତିହ୍ୟ ସ୍ଥଳ ଗୁଡିକର ସମନ୍ୱିତ ବିକାଶ ଉଦ୍ଦେଶ୍ୟ ନେଇ ‘ତୀର୍ଥ ଯାତ୍ରା ପୁନରୁଦ୍ଧାର ଏବଂ ଆଧ୍ୟାତ୍ମିକତା, ଐତିହ୍ୟ ବୃଦ୍ଧି ଅଭିଯାନ  ରାଷ୍ଟ୍ରୀୟ ମିଶନ' ଯୋଜନା ଅଧୀନରେ ଆର୍ଥିକ ସହାୟତା ପ୍ରଦାନ କରିଥାଏ ।
ପର୍ଯ୍ୟଟନ ଭିତ୍ତିଭୂମି ବିକାଶ ନିମନ୍ତେ ସ୍ୱଦେଶ ଦର୍ଶନ ଅଧୀନରେ ଆର୍ଥିକ ସହାୟତା ମଧ୍ୟ ପ୍ରଦାନ କରା ଯାଇଥାଏ । ଏହି ସ୍ଥଳୀ ଗୁଡିକୁ ଚିହ୍ନଟ କରିବା ମୁଖ୍ୟତଃ ରାଜ୍ୟ ସରକାର / କେନ୍ଦ୍ରଶାସିତ ଅଂଚଳର ପ୍ରଶାସନ ମାନଙ୍କର ବିଶେଷାଧିକାର ଅଟେ । ପାଣ୍ଠି ଉପଲବ୍ଧତା, ଉପଯୁକ୍ତ ବିସ୍ତୃତ ପ୍ରକଳ୍ପ ରିପୋର୍ଟ ପ୍ରସ୍ତୁତ କରିବା, ଯୋଜନା ନିର୍ଦ୍ଦେଶାବଳୀ ଗୁଡିକୁ ପାଳନ କରିବା, ପୂର୍ବରୁ ପ୍ରଦାନ କରା ଯାଇଥିବା ପାଣ୍ଠିର ଉପଯୋଗ ଇତ୍ୟାଦି ପ୍ରକଳ୍ପ ଗୁଡିକ ଅନୁମୋଦିତ ହୋଇଛି । ପରିପୋଷଣୀୟ ତଥା ଦାୟିତ୍ୱପୂର୍ଣ୍ଣ ପର୍ଯ୍ୟଟନ ସ୍ଥଳ ଅଧୀନରେ ବିକାଶ ପାଇଁ ସ୍ୱଦେଶ ଦର୍ଶନ ଯୋଜନାକୁ ଏସ୍ଡି ୨.୦ ରେ ନୂତନ ରୂପରେଖ ଦିଆଯାଇଛି ତଥା ଦ୍ୱାରକାର ଏସ୍ଡି ୨.୦ ଅନୁସାରେ ବିକାଶ ନିମନ୍ତେ ଚୟନ କରାଯାଇଛି ।
ଗତକାଲି ରାଜ୍ୟସଭାରେ ସଂସ୍କୃତି, ପର୍ଯ୍ୟଟନ ଏବଂ ଉତ୍ତର - ପୂର୍ବାଂଚଳ କ୍ଷେତ୍ର ବିକାଶ ମନ୍ତ୍ରୀ ଶ୍ରୀ ଜି. କିଷନ ରେଡ୍ଡୀଙ୍କ ଦ୍ୱାରା ଏକ ପ୍ରଶ୍ନର ଏହି ଉତ୍ତର ଦିଆଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କୁ ଭେଟିଲେ ଉତ୍ତର ପ୍ରଦେଶ ମୁଖ୍ୟମନ୍ତ୍ରୀ
ଉତ୍ତର ପ୍ରଦେଶ ମୁଖ୍ୟମନ୍ତ୍ରୀ ଶ୍ରୀ ଯୋଗୀ ଆଦିତ୍ୟନାଥ ଆଜି ନୂଆଦିଲ୍ଲୀ ଠାରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଭେଟିଛନ୍ତି । ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟ୍ୱିଟ କରାଯାଇଛି;
“ଉତ୍ତର ପ୍ରଦେଶ ମୁଖ୍ୟମନ୍ତ୍ରୀ ଶ୍ରୀ @myogiadityanath ପ୍ରଧାନମନ୍ତ୍ରୀ @narendramodiଙ୍କୁ ଭେଟିଛନ୍ତି ।”
SR
(
ପ୍ରତିରକ୍ଷା ମନ୍ତ୍ରଣାଳୟ
ସାର୍ବଜନୀନ ସ୍ଥାନର ସଫଳ ସ୍ୱଚ୍ଛକରଣ  କରିବ ଡିଆରଡିଓ ନିର୍ମିତ ଉପକରଣ
ବୈଶ୍ୱିକ ମହାମାରୀ କରୋନା ଭୂତାଣୁ ସଂକ୍ରମଣକୁ ରୋକିବା ସକାଶେ ସ୍ୱଦେଶୀ ଜ୍ଞାନକୌଶଳ ସମାଧାନ ସୂତ୍ରର ବିକାଶ ଘଟାଇବା ଲାଗି ଚାଲିଥିବା ପ୍ରୟାସରେ ପ୍ରତିରକ୍ଷା ଗବେଷଣା ଓ ବିକାଶ ସଂସ୍ଥା  ସଫଳ ହୋଇଛି । ବିଭିନ୍ନ ଆକାରର କ୍ଷେତ୍ରକୁ ସ୍ୱଚ୍ଛକରଣ  କରିବା ସକାଶେ ଡିଆରଡିଓ ଏକ ନୂତନ ପ୍ରଯୁକ୍ତିର ବିକାଶ ଘଟାଇଛି । ଦିଲ୍ଲୀସ୍ଥିତ ସେଣ୍ଟର ଫର୍ ଫାୟାର ଏକ୍ସପ୍ଲୋସିଭ୍ ଏଣ୍ଡ୍ ଏନଭିରନମେଣ୍ଟ ସେଫ୍ଟି  ଏଭଳି ସ୍ୱଚ୍ଛକରଣର ଦୁଇଟି ଉପକରଣର ବିକାଶ ଘଟାଇଛି । ଏହା ଅଗ୍ନି ନିର୍ବାପନ ପାଇଁ ବିକଶିତ ପ୍ରଯୁକ୍ତିର ଅଂଶବିଶେଷ ବୋଲି କୁହାଯାଇଛି ।
ହାଲୁକା ପିଠିରେ ପକା କ୍ଷେତ୍ର ସ୍ୱଚ୍ଛକରଣ ଉପକରଣ
ଦିଲ୍ଲୀର ସିଏଫଇଇଏସ ଏହାର ଶିଳ୍ପ ସହଯୋଗୀଙ୍କ ସହାୟତାରେ ହାଲୁକା ସ୍ୱଚ୍ଛକରଣ ଉପକରଣର ବିକାଶ ଘଟାଇଛି ଯାହା ଦ୍ୱାରା ଡ଼ିକଣ୍ଟାମିନେସନ ବିଶୋଧକକୁ ସହଜରେ ସିଞ୍ଚନ କରାଯାଇପାରିବ । ସେଥିରେ ଏକ ପ୍ରତିଶତ ହାଇପୋକ୍ଲୋରାଇଟ୍  ସଲ୍ୟୁସନ ରହିବ ଏବଂ ଏହା ଦ୍ୱାରା ଦୂଷିତ ବୋଲି ସନ୍ଦେହ କରାଯାଉଥିବା ସ୍ଥାନର ଉପଯୁକ୍ତ ଶୋଧନ କରାଯାଇପାରିବ ।
ଏହି ହାଲୁକା ସିଷ୍ଟମକୁ ଜଣେ ବ୍ୟକ୍ତି କାନ୍ଧରେ ବ୍ୟାକପ୍ୟାକ ଭଳି ଝୁଲାଇ ପାରିବେ ଏବଂ ସହଜରେ ଏହାକୁ ଧରି ସିଞ୍ଚନ କରିପାରିବେ । ଏହି ସିଷ୍ଟମରେ ହାଲକୁ ଚାପଯୁକ୍ତ ଦୁଇଟି ଫ୍ଲୁଇଡ଼୍  ପ୍ରଯୁକ୍ତିର ସମ୍ମିଶ୍ରଣ ଘଟାଯାଇଛି ଯଦ୍ୱାରା ଏଥିରୁ ଅତି ସୂକ୍ଷ୍ମ ଧୂଆଁ ଭଳି କୁହୁଡ଼ିଆ ସିଞ୍ଚନ ସମ୍ଭବପର ହୋଇପାରିବ । ଏହି ସିଷ୍ଟମ 300 ବର୍ଗ ମିଟର କ୍ଷେତ୍ରକୁ ବିଶୋଧନ ସିଞ୍ଚନ କରି ଏକା ଥରେ ଜୀବାଣୁମୁକ୍ତ କରିବାକୁ ସକ୍ଷମ । ଏହାର ଉପଯୋଗ ସ୍ଥାନ ମଧ୍ୟରେ ହସପିଟାଲ ଅଭ୍ୟର୍ଥନା ପ୍ରକୋଷ୍ଠ, ଡାକ୍ତରମାନଙ୍କ କୋଠରୀ, କାର୍ଯ୍ୟାଳୟ ସ୍ଥାନ ଯେଉଁଠାରେ କି ଜନସାଧାରଣଙ୍କ ଆତଯାତ ଲାଗି ରହିଥାଏ, କରିଡ଼ୋର, ପାଦଚଲା ବାଟ, ମେଟ୍ରୋ ଓ ରେଳ ଷ୍ଟେସନ, ବସ୍ ଷ୍ଟେସନ ଇତ୍ୟାଦି ସାମିଲ ।
ଟ୍ରଲିରେ ବାହିତ ବୃହତ୍ କ୍ଷେତ୍ର ବିଶୋଧନ ଉପକରଣ
ଏହି କେନ୍ଦ୍ର ଏହାର ସହଯୋଗୀ ଶିଳ୍ପସଂସ୍ଥାମାନଙ୍କ ସହାୟତାରେ ଆଉ ଗୋଟିଏ ଉଚ୍ଚ କ୍ଷମତାସମ୍ପନ୍ନ ମେସିନର ବିକାଶ ଘଟାଇଛି ଯାହାକୁ ଏକ ଟ୍ରଲିରେ ରଖି ବିଶୋଧନ କାର୍ଯ୍ୟ ସଂପାଦନ କରାଯାଇପାରିବ । ଏହି ସିଷ୍ଟମରେ ଏକ ସ୍ୱଳ୍ପ ଚାପଯୁକ୍ତ ଏକକ ତରଳ ବିଶୋଧକ  ପ୍ରଯୁକ୍ତି ରହିଥାଏ ଯାହା ତାକୁ ଅତି ସୂକ୍ଷ୍ମ କୁହୁଡ଼ି ଭାବେ ସିଞ୍ଚନ କରିଥାଏ । ଏହା ଏକା ଥରରେ 3000 ବର୍ଗ ମିଟର କ୍ଷେତ୍ରରେ ବିଶୋଧକ ସିଞ୍ଚନ କରିପାରିବ ।
ଏହି ମେସିନର ଟାଙ୍କିର କ୍ଷମତା 50 ଲିଟର ଏବଂ ଏହା 12-15 ମିଟର ପର୍ଯ୍ୟନ୍ତ ଦୂରତାକୁ ବିଶୋଧକ ସିଞ୍ଚନ କରିପାରିବ । ଏହା ହସପିଟାଲ, ମଲ୍, ବିମାନବନ୍ଦର, ମେଟ୍ରୋ ରେଳ ଷ୍ଟେସନ, ଆଇସୋଲେସନ କ୍ଷେତ୍ର, କ୍ୱାରାଣ୍ଟାଇନ୍ କେନ୍ଦ୍ର ଓ ଅତି ରିସ୍କଯୁକ୍ତ ଆବାସିକ କ୍ଷେତ୍ରକୁ ବିଶୋଧନ କରିବା ପାଇଁ ବେଶ୍ ଉପକାରସିଦ୍ଧ ହେବ ।
ତୁରନ୍ତ ବ୍ୟବହାର ସକାଶେ ଏଭଳି ଦୁଇଟି ମେସିନ୍ ଦିଲ୍ଲୀ ପୁଲିସକୁ ଯୋଗାଇ ଦିଆଯାଇଛି । ଶିଳ୍ପ ସହଯୋଗୀଙ୍କ ମାଧ୍ୟମରେ ଏଭଳି ଅଧିକ ଯନ୍ତ୍ର ଅନ୍ୟମାନଙ୍କ ପାଇଁ ଉପଲବ୍ଧ କରାଯାଇ ପାରିବ ବୋଲି କୁହାଯାଇଛି ।
ରେଳ ମନ୍ତ୍ରଣାଳୟ
ଯାତ୍ରା ସମୟରେ ସମସ୍ତ ପ୍ରକାର ପ୍ରଶ୍ନ / ଅଭିଯୋଗ / ସହାୟତା ପାଇଁ ଭାରତୀୟ ରେଳ ପକ୍ଷରୁ ଏକୀକୃତ ରେଳ ମଦଦ ହେଲ୍ପଲାଇନ ନମ୍ବର “139” ଘୋଷଣା
ରେଳ ମଦଦ ହେଲ୍ପଲାଇନ 139କୁ ପ୍ରତିଦିନ ଅନୁସନ୍ଧାନ ଲାଗି ହାରାହାରି 3,44,513 କଲ୍ ଏବଂ ଏସ୍ଏମ୍ଏସ୍ ଆସୁଛି
ଯାତ୍ରୀମାନଙ୍କୁ ଅବଗତ କରାଇବା ଏବଂ ସଚେତନ କରିବା ପାଇଁ ରେଳ ମନ୍ତ୍ରଣାଳୟ ପକ୍ଷରୁ ସୋସିଆଲ ମିଡିଆ ଅଭିଯାନ #OneRailOneHelpline139 ଆରମ୍ଭ
12ଟି ଭାଷାରେ ଉପଲବ୍ଧ ହେବ ହେଲ୍ପଲାଇନ ନମ୍ବର 139
ରେଳ ଯାତ୍ରା ସମୟରେ କୌଣସି ପ୍ରକାର ଅଭିଯୋଗ ଏବଂ ଅନୁସନ୍ଧାନ ପାଇଁ ଏକାଧିକ ହେଲ୍ପଲାଇନ ନମ୍ବର ଥିବା ଯୋଗୁ ହେଉଥିବା ଅସୁବିଧାକୁ ଦୂର କରିବା ପାଇଁ ଭାରତୀୟ ରେଳ ସମସ୍ତ ରେଳ ହେଲ୍ପଲାଇନକୁ ଏକୀକୃତ କରି ଗୋଟିଏ ନମ୍ବର 139  ରେ ପରିଣତ କରିଛି ଯାହା ଯାତ୍ରା ସମୟରେ ଅଭିଯୋଗ ଏବଂ ଅନୁସନ୍ଧାନର ତ୍ଵରିତ ସମାଧାନ ଦେଇପାରି । ନୂତନ ହେଲ୍ପଲାଇନ ନମ୍ବର 139 ସମସ୍ତ ପ୍ରଚଳିତ ହେଲ୍ପଲାଇନ ନମ୍ବରକୁ ସାମିଲ କରିବ, ଯଦ୍ୱାରା ଯାତ୍ରୀମାନଙ୍କ ପାଇଁ ଏହି ନମ୍ବରକୁ ମନେ ରଖିବା ଏବଂ ଯାତ୍ରା ସମୟରେ ସେମାନଙ୍କର ସମସ୍ତ ଆବଶ୍ୟକତା ପାଇଁ ରେଳବାଇ ସହିତ ଯୋଗାଯୋଗ କରିବା ଲାଗି ସୁବିଧା ହେବ ।
ଗତ ବର୍ଷ ବିଭିନ୍ନ ରେଳ ଅଭିଯୋଗ ହେଲ୍ପଲାଇନ ବନ୍ଦ ହୋଇଥିଲା । ବର୍ତ୍ତମାନ, ହେଲ୍ପଲାଇନ ନଂ 182 ମଧ୍ୟ 2021 ଏପ୍ରିଲ ପହିଲାରୁ ବନ୍ଦ ହୋଇ 139ରେ ମିଶ୍ରଣ ହେବ ।
ବାରଟି ଭାଷାରେ ହେଲ୍ପଲାଇନ ନମ୍ବର 139 ଉପଲବ୍ଧ ହେବ । ଯାତ୍ରୀମାନେ ଆଇଭିଆରଏସ  ପାଇଁ ଚୟନ କରିପାରିବେ, କିମ୍ବାଦବାଇ କଲ୍ ସେଣ୍ଟର କାର୍ଯ୍ୟନିର୍ବାହୀଙ୍କ ସହିତ ସିଧାସଳଖ ଯୋଗାଯୋଗ କରିପାରିବେ । 139କୁ କଲ କରିବା ପାଇଁ ସ୍ମାର୍ଟ ଫୋନର କୌଣସି ଆବଶ୍ୟକତା ନାହିଁ, ଯଦ୍ୱାରା ସମସ୍ତ ମୋବାଇଲ୍ ବ୍ୟବହାରକାରୀ ସହଜରେ ଯୋଗାଯୋଗ ସୁବିଧା ପାରିପାରିବେ।
ଏହା ଜଣାପଡ଼ିଛି ଯେ, 139 ହେଲ୍ପଲାଇନ ନମ୍ବର ଅନୁସନ୍ଧାନ ବାବଦରେ ପ୍ରତିଦିନ ହାରାହାରି 3,44,513 କଲ୍ / ଏସ୍ଏମ୍ଏସ୍ ଗ୍ରହଣ କରିଥାଏ ।
139 ହେଲ୍ପଲାଇନ ର ମେନୁ ନିମ୍ନରେ ଦିଆଯାଇଛି:
- ସୁରକ୍ଷା ଏବଂ ଚିକିତ୍ସା ସହାୟତା ପାଇଁ ଯାତ୍ରୀଙ୍କୁ 1  ଦବାଇବାକୁ ପଡିବ, ଯାହା ତୁରନ୍ତ ଏକ କଲ ସେଣ୍ଟର କାର୍ଯ୍ୟନିର୍ବାହୀଙ୍କ ସହିତ ସଂଯୋଗ ହେବ ।
- ଅନୁସନ୍ଧାନ ପାଇଁ ଯାତ୍ରୀଙ୍କୁ 2  ଦବାଇବାକୁ ପଡିବ ଏବଂ ସବ୍ ମେନୁରେ, ପିଏନଆର ସ୍ଥିତି, ଟ୍ରେନର ଆଗମନ / ପ୍ରସ୍ଥାନ, ରହଣି, ଭଡା ଅନୁସନ୍ଧାନ, ଟିକେଟ୍ ବୁକିଂ, ସିଷ୍ଟମ୍ ଟିକେଟ୍ ବାତିଲ୍, ଉଠିବା ପାଇଁ ଆଲାର୍ମ ଘଣ୍ଟିର ସୁବିଧା / ଗନ୍ତବ୍ୟସ୍ଥଳ ପାଇଁ ସଜାଗ, ହ୍ୟୁଇଲ ଚେୟାର ବୁକିଂ ଏବଂ ଭୋଜନ ବୁକିଂ ସମ୍ବନ୍ଧୀୟ ସୂଚନା ମିଳିପାରିବ ।
- ସାଧାରଣ ଅଭିଯୋଗ ପାଇଁ ଯାତ୍ରୀଙ୍କୁ 4  ଦବାଇବାକୁ ପଡିବ
- ଦୁର୍ନୀତି ସମ୍ବନ୍ଧୀୟ ଅଭିଯୋଗ ପାଇଁ ଯାତ୍ରୀଙ୍କୁ 5  ଦବାଇବାକୁ ପଡିବ
- ପାର୍ସଲ ଏବଂ ମାଲ ସମ୍ବନ୍ଧରେ ଜାଣିବା ପାଇଁ ଯାତ୍ରୀଙ୍କୁ 6  ଦବାଇବାକୁ ପଡିବ
- ଆଇଆରସିଟିସି ଚାଳିତ ରେଳ ବିଷୟରେ ଜାଣିବା ପାଇଁ ଯାତ୍ରୀଙ୍କୁ 7  ଦବାଇବାକୁ ପଡିବ
- ଅଭିଯୋଗର ସ୍ଥିତି ଜାଣିବା ପାଇଁ ଯାତ୍ରୀଙ୍କୁ 9  ଦବାଇବାକୁ ପଡିବ
- କଲ ସେଣ୍ଟର କାର୍ଯ୍ୟନିର୍ବାହୀଙ୍କ ସହ କଥା ହେବା ପାଇଁ ଯାତ୍ରୀଙ୍କୁଦବାଇବାକୁ ପଡିବ
ଯାତ୍ରୀମାନଙ୍କୁ ସଚେତନ ଏବଂ ଶିକ୍ଷା ପ୍ରଦାନ କରିବା ଲାଗି ରେଳ ମନ୍ତ୍ରଣାଳୟ ସୋସିଆଲ ମିଡିଆ ଅଭିଯାନ #OneRailOneHelpline139 ମଧ୍ୟ ଆରମ୍ଭ କରିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନେପାଳ ପ୍ରଧାନମନ୍ତ୍ରୀଙ୍କୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କୋଭିଡ-19 ଜରୁରିକାଳୀନ ପାଣ୍ଠିରେ ଯୋଗଦାନ ଲାଗି ନେପାଳ ପ୍ରଧାନମନ୍ତ୍ରୀ ଶ୍ରୀ କେ.ପି.ଶର୍ମା ଓଲିଙ୍କ ଘୋଷଣାକୁ ସ୍ଵାଗତ କରିଛନ୍ତି ।
“କୋଭିଡ-19 ଜରୁରିକାଳୀନ ପାଣ୍ଠିରେ 10 କୋଟି ଟଙ୍କାର ଯୋଗଦାନ ନିମନ୍ତେ ପ୍ରଧାନମନ୍ତ୍ରୀ କେ.ପି.ଶର୍ମା ଓଲିଙ୍କ ଘୋଷଣା ପାଇଁ ତାଙ୍କୁ ଅଶେଷ ଧନ୍ୟବାଦ । ଏହି ମହାମାରୀ ବିରୋଧରେ ସାର୍କ ରାଷ୍ଟ୍ର ସମୂହର ମିଳିତ ପ୍ରୟାସ ପ୍ରତି ଓଲି ମହାଶୟଙ୍କ ସମର୍ଥନ ଓ ପ୍ରତିବଦ୍ଧତାର ପ୍ରମାଣ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ମେ ୧୭ତାରିଖ ଦିନ ଟ୍ରାଇର ରୌପ୍ୟ ଜୟନ୍ତୀ କାର୍ଯ୍ୟକ୍ରମରେ ଅଭିଭାଷଣ ରଖିବେ
ପ୍ରଧାନମନ୍ତ୍ରୀ 5G ଟେଷ୍ଟ ବେଡ ଶୁଭାରମ୍ଭ କରିବେ। ଏହା ଭାରତୀୟ ଶିଳ୍ପ ଓ ଷ୍ଟାର୍ଟ ଅପ୍ସଙ୍କୁ ସେମାନଙ୍କ ସାମଗ୍ରୀକୁ ବୈଧ କରିବା, ପ୍ରୋଟୋ ଟାଇପ୍ରସ, 5G ର ସମାଧାନ ଓ ଆଲଗୋରୋଥିମ୍ ଓ ପରବର୍ତ୍ତୀ ପିଢି ପ୍ରଯୁକ୍ତି ବିଦ୍ୟା ନିମନ୍ତେ ସାହାଯ୍ୟ କରିବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତାକାଲି  ଦିନ ଭାରତୀୟ ଦୂରସଞ୍ଚାର ନିୟନ୍ତ୍ରକ କର୍ତ୍ତୃପକ୍ଷର ରୌପ୍ୟ ଜୟନ୍ତୀ କାର୍ଯ୍ୟକ୍ରମରେ ପୂର୍ବାହ୍ନ ଏଗାରଟାବେଳେ ଭିଡିଓ କନ୍ଫରେନ୍ସିଂ ଜରିଆରେ ନିଜର ଅଭିଭାଷଣ ରଖିବେ । ଏହି ଅବସରରେ ପ୍ରଧାନମନ୍ତ୍ରୀ ଏକ ଡାକଟିକଟ ମଧ୍ୟ ଉନ୍ମୋଚନ କରିବେ ।
କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ଆଇଆଇଟି ମାନ୍ଦ୍ରାଜ ନେତୃତ୍ୱରେ ଆଠଟି ପ୍ରତିଷ୍ଠାନ ଦ୍ୱାରା ମିଳିତ ପ୍ରକଳ୍ପ ଜରିଆରେ ବିକଶିତ 5G ଟେଷ୍ଟ ବେଚର ମଧ୍ୟ ଶୁଭାରମ୍ଭ କରିବେ । ଏଥିରେ ସହଯୋଗ କରିଥିବା ଅନ୍ୟାନ୍ୟ ପ୍ରତିଷ୍ଠାନଗୁଡିକ ହେଲେ ଆଇଆଇଟି ଦିଲ୍ଲୀ୍, ଆଇଆଇଟି ହାଇଦ୍ରାବାଦ, ଆଇଆଇଟି ବମ୍ବେ, ଆଇଆଇଟି କାନପୁର, ଆଇଆଇଏସସି ବାଙ୍ଗୋଲୋର, ପ୍ରୟୋଗାତ୍ମକ ଅନୁତରଙ୍ଗ ଇଲେକ୍ଟ୍ରୋନିକ୍ସ ଇଞ୍ଜିନିୟରିଂ ଓ ଗବେଷଣା ସମାଜ  ଏବଂ ଓୟାରଲେସ୍ ଟେକ୍ନୋଲୋଜି, ଉତ୍କର୍ଷ କେନ୍ଦ୍ର । ଏହି ପ୍ରକଳ୍ପ ବାବଦ ୨୨୦କୋଟିରୁ ଊର୍ଦ୍ଧ୍ୱ ଟଙ୍କା ଖର୍ଚ୍ଚ ହୋଇଛି । ଭାରତୀୟ ଶିଳ୍ପ ଓ ଷ୍ଟାର୍ଟଅପମାନଙ୍କୁ ଏହି ଟେଷ୍ଟ ବେଡ ବିଭିନ୍ନ ଦିଗରେ ସାହାଯ୍ୟ କରିବା ସହ ପରବର୍ତ୍ତୀ ପିଢି ପ୍ରଯୁକ୍ତିବିଦ୍ୟା ନିମନ୍ତେ ମଧ୍ୟ ସହାୟକ ହେବେ ।
ଭାରତୀୟ ଦୂରସଞ୍ଚାର ନିୟନ୍ତ୍ରକ କର୍ତ୍ତୃପକ୍ଷ ଆଇନ, ୧୯୯୭ ଅଧୀନରେ ୧୯୯୭ରେ ହିଁ ଟ୍ରାଇ ପ୍ରତିଷ୍ଠା ହୋଇଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଦିଲ୍ଲୀରେ ଏକ ଭୟଙ୍କର ଅଗ୍ନିକାଣ୍ଡରେ ପ୍ରାଣ ହରାଇଥିବା ବ୍ୟକ୍ତିଙ୍କ ଲାଗି ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପିଏମଏନ୍ଆରଏଫ୍ରୁ ଅନୁକମ୍ପା ମୂଳକ ସହାୟତା ରାଶି ଘୋଷଣା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦିଲ୍ଲୀରେ ଏକ ଭୟଙ୍କର ଅଗ୍ନିକାଣ୍ଡ ଯୋଗୁଁ ପ୍ରାଣ ହରାଇଥିବା ଲୋକଙ୍କ ଲାଗି ଦୁଃଖ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠି ରୁ ଦିଲ୍ଲୀ ଅଗ୍ନିକାଣ୍ଡରେ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ୨ଲକ୍ଷ ଟଙ୍କା ଏବଂ ଆହତ ହୋଇଥିବା ପ୍ରତ୍ୟେକ ବ୍ୟକ୍ତିଙ୍କୁ ୫୦,୦୦୦ ଟଙ୍କା ଦୋବପାଇଁ ପ୍ରଧାନମନ୍ତ୍ରୀ ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଦିଲ୍ଲୀରେ ଏକ ଭୟଙ୍କର ଅଗ୍ନିକାଣ୍ଡ ଯୋଗୁଁ ପ୍ରାଣ ହରାଇବା ବ୍ୟକ୍ତିଙ୍କ ଲାଗି ମୁଁ ଅତ୍ୟନ୍ତ ଦୁଃଖିତ । ମୋର ଚିନ୍ତାଧାରା ଶୋକସନ୍ତପ୍ତ ପରିବାରବର୍ଗଙ୍କ ସହିତ ଅଛି । ମୁଁ ଆହତମାନଙ୍କ ଶୀଘ୍ର ଆରୋଗ୍ୟ କାମନା କରୁଛି ।”
ପ୍ରଧାନମନ୍ତ୍ରୀ କାର୍ଯ୍ୟାଳୟ ଟୁଇଟ୍ କରିଛନ୍ତି;
“ପିଏମ୍ଏନ୍ଆରଏଫ୍ ରୁ ଦିଲ୍ଲୀ ଅଗ୍ନିକାଣ୍ଡରେ ପ୍ରାଣ ହରାଇଥିବା ପ୍ରତ୍ୟେକ ବ୍ୟକ୍ତିଙ୍କ ନିକଟ ସମ୍ପର୍କୀୟଙ୍କୁ ୨ଲକ୍ଷ ଟଙ୍କା ଏବଂ ଆହତ ହୋଇଥିବା ପ୍ରତ୍ୟେକ ବ୍ୟକ୍ତିଙ୍କୁ ୫୦,୦୦୦ ଟଙ୍କା ପ୍ରଦାନ କରାଯିବ : ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ।”
HS
(
ମାନବ ସମ୍ବଳ ବିକାଶ ମନ୍ତ୍ରଣାଳୟ
କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରୀଙ୍କ ପରାମର୍ଶ କ୍ରମେ କୋଭିଡ-19 କାଳରେ ଛାତ୍ରଛାତ୍ରୀଙ୍କ ମାନସିକ ସ୍ୱାସ୍ଥ୍ୟ ଓ କଲ୍ୟାଣ ନେଇ ବିଶ୍ଵବିଦ୍ୟାଳୟ ମଞ୍ଜୁରି ଆୟୋଗଙ୍କ ମାର୍ଗଦର୍ଶିକା
କରୋନା ସଂକ୍ରମଣ ନେଇ କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରୀ ଶ୍ରୀ ରମେଶ ପୋଖରୀୟାଲ ‘ନିଶଙ୍କ’ଙ୍କ ନିର୍ଦ୍ଦେଶ କ୍ରମେ ବିଶ୍ଵବିଦ୍ୟାଳୟ ମଞ୍ଜୁରି ଆୟୋଗ ଛାତ୍ରଛାତ୍ରୀଙ୍କ ମାନସିକ ସ୍ୱାସ୍ଥ୍ୟ ଓ କଲ୍ୟାଣ ଦିଗରେ ବିଭିନ୍ନ ସ୍ଵୟଂଶାସିତ ସଂସ୍ଥାର ମୁଖ୍ୟମାନଙ୍କୁ ମାର୍ଗଦର୍ଶିକା ଜାରି କରିଛି । କୋଭିଡ-19 ଦୃଷ୍ଟିରୁ ଛାତ୍ରଛାତ୍ରୀଙ୍କ ମାନସିକ ସ୍ୱାସ୍ଥ୍ୟ ଓ ସମ୍ଭାବ୍ୟ ମନସ୍ତାତ୍ଵିକ ବିଷାଦକୁ ଦୃଷ୍ଟିରେ ରଖି ବିଶ୍ଵବିଦ୍ୟାଳୟ ମଞ୍ଜୁରି ଆୟୋଗ ସମସ୍ତ ବିଶ୍ଵବିଦ୍ୟାଳୟ ଓ ମହାବିଦ୍ୟାଳୟଗୁଡିକୁ କେତେକ ପଦକ୍ଷେପ ନେବାକୁ ନିର୍ଦ୍ଦେଶ ଦେଇଛି ।
1. ବିଶ୍ଵବିଦ୍ୟାଳୟ ଓ ମହାବିଦ୍ୟାଳର ଛାତ୍ରଛାତ୍ରୀଙ୍କ ମାନସିକ ସ୍ୱାସ୍ଥ୍ୟ ଓ ସମ୍ଭାବ୍ୟ ମନସ୍ତାତ୍ଵିକ ବିଷାଦକୁ ଦୃଷ୍ଟିରେ ରଖି ହେଲ୍ପଲାଇନ ଚାଲୁ କରିବାକୁ ନିର୍ଦ୍ଦେଶ ଦେଇଛନ୍ତି । ଏଗୁଡିକ ନିୟମିତ ଭାବେ ନଜରରେ ରଖିବାକୁ ମଧ୍ୟ ନିର୍ଦ୍ଦେଶ ଦିଆଯାଇଛି ।
2. ଛାତ୍ରଛାତ୍ରୀଙ୍କ ମଧ୍ୟରେ ମତ ବିନିମୟ, ପତ୍ରାଚାର ଓ ନିବେଦନ ଜରିଆରେ ଶାନ୍ତ ଓ ମାନସିକ ଚାପ ମୁକ୍ତ ରହିବା ପାଇଁ କୁହାଯାଇଛି । ଏହା ଟେଲିଫୋନ, ଇ-ମେଲ ଓ ସାମାଜିକ ଗଣମାଧ୍ୟମ ଜରିଆରେ କରାଯାଇପାରିବ ।
3. ଛାତ୍ରାବାସର ୱାଡେନ ବା ବରିଷ୍ଠ ଅଧ୍ୟାପକଙ୍କ ନେତୃତ୍ଵରେ କୋଭିଡ-19 ହେଲ୍ପ ଗ୍ରୁପ ଗଠନ କରାଯାଇ ତୁରନ୍ତ ସାହାଯ୍ୟ ଆବଶ୍ୟକ କରୁଥିବା ଛାତ୍ରଛାତ୍ରୀମାନଙ୍କୁ ଚିହ୍ନଟ କରାଯିବା ଆବଶ୍ୟକ ।
4. କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟର ୱେବସାଇଟ https://www.mohfw.gov.in/ ରେ ଉପଲବ୍ଧ ଭିଡିଓ ଲିଙ୍କ ବା ବିଶ୍ଵବିଦ୍ୟାଳୟ ଓ ମହାବିଦ୍ୟାଳୟର ୱେବସାଇଟ ସହିତ ଇ-ମେଲ, ଫେସବୁକ, ୱାଟସଅପ ଜରିଆରେ ସଂଶ୍ଳିଷ୍ଟ ହେବା ।
ମାନସିକ ସ୍ୱାସ୍ଥ୍ୟ ଯତ୍ନର ସମ୍ଭାବ୍ୟ ସମାଧାନ
https://www.youtube.com/watch?v=uHB3WJsLJ8s&feature=youtu.be
କୋଭିଡ-19 କାଳରେ ସ୍ଵାସ୍ଥ୍ୟ ରକ୍ଷା
https://www.mohfw.gov.in/pdf/MindingourmindsduringCoronaeditedat.pdf
କୋଭିଡ-19 କାଳରେ ବିଭିନ୍ନ ସ୍ୱାସ୍ଥ୍ୟ ବିଶେଷଜ୍ଞଙ୍କ ମାନସିକ ସ୍ୱାସ୍ଥ୍ୟ ଉପରେ ମତାମତ
https://www.youtube.com/watch? v=iuKhtSehp24&feature=youtu.be
ବ୍ୟବହାରିକ ସ୍ୱାସ୍ଥ୍ୟ : ସାଇକୋ ସାମାଜିକ ଟୋଲ ଫ୍ରି ହେଲ୍ପ ଲାଇନ - 0804611007
ଏହି ସମସ୍ତ ନିୟମାବଳିକୁ କଡାକଡି ଭାବରେ ଲାଗୁ କରି ଏ ସଂକ୍ରାନ୍ତ ବିବରଣୀ ୟୁଜିସି ପୋର୍ଟାଲ ugc.ac.in/uamp ମାଧ୍ୟମରେ ନିୟମିତ ଭାବେ ପଠାଇବା ପାଇଁ କୁହାଯାଇଛି ।
ଶକ୍ତି ମନ୍ତ୍ରଣାଳୟ
ଅମ୍ଫନ କ୍ଷତିଗ୍ରସ୍ତ ବିଦ୍ୟୁତ ଭିତ୍ତିଭୂମି ପୁନରୁଦ୍ଧାର କାର୍ଯ୍ୟ ସମୀକ୍ଷା କଲେ ଶକ୍ତି ମନ୍ତ୍ରୀ
• ଭିଡିଓ କନଫରେନ୍ସ ଜରିଆରେ ଓଡ଼ିଶା ଓ ପଶ୍ଚିମବଙ୍ଗର ଶକ୍ତି ବିଭାଗ ବରିଷ୍ଠ ଅଧିକାରୀଙ୍କ ସହ ଆଲୋଚନା
• ଆଜିସୁଦ୍ଧା ଓଡ଼ିଶାରେ କ୍ଷତିଗ୍ରସ୍ତ ବିଦ୍ୟୁତ ଭିତ୍ତିଭୂମି ପୁନରୁଦ୍ଧାର କାର୍ଯ୍ୟ ଶେଷ ହେବ : ଶ୍ରୀ ଆରକେ ସିଂ
ଆଜି କେନ୍ଦ୍ର ଶକ୍ତିମନ୍ତ୍ରୀ ଶ୍ରୀ ଆରକେ ସିଂ ପଶ୍ଚିମବଙ୍ଗ ଏବଂ ଓଡ଼ିଶାରେ ଅମ୍ଫନ ବାତ୍ୟା ଯୋଗୁ କ୍ଷତିଗ୍ରସ୍ତ ବିଦ୍ୟୁତ ଭିତ୍ତିଭୂମିର ପୁନରୁଦ୍ଧାର ସମୀକ୍ଷା କରିଛନ୍ତି । ଭିଡିଓ କନଫରେନ୍ସିଂ ଜରିଆରେ ଆୟୋଜିତ ଏହି ସମୀକ୍ଷା ବୈଠକରେ ପଶ୍ଚିମବଙ୍ଗ ଶକ୍ତି ବିଭାଗର ଅତିରିକ୍ତ ମୁଖ୍ୟ ଶାସନ ସଚିବ, ଓଡ଼ିଶା ଶକ୍ତି ବିଭାଗ ପ୍ରମୁଖ ସଚିବ, ବିଭିନ୍ନ ଡିସକମଗୁଡ଼ିକର ମୁଖ୍ୟ ମହାପ୍ରବନ୍ଧକ, ଭାରତ ସରକାରଙ୍କ ଶକ୍ତି ସଚିବ, ପାୱାର ଗ୍ରୀଡର ମୁଖ୍ୟ ମହାପ୍ରବନ୍ଧକ ଏବଂ ଅନ୍ୟ ବରିଷ୍ଠ ଅଧିକାରୀମାନେ ସାମିଲ ହୋଇଥିଲେ।
ଏହି ଅବସରରେ ଶ୍ରୀ ସିଂ କହିଥିଲେ ଯେ ବାତ୍ୟା ଯୋଗୁ ବିଦ୍ୟୁତ ବ୍ୟବସ୍ଥା ବ୍ୟାପକ ଭାବେ କ୍ଷତିଗ୍ରସ୍ତ ହୋଇଛି, କିନ୍ତୁ ପୁନରୁଦ୍ଧାର କାର୍ଯ୍ୟ ସୁଚାରୁ ରୂପେ ଜାରି ରହିଛି । ସେ ଆହୁରି କହିଥିଲେ ଯେ ଆଗାମୀ କିଛି ଘଣ୍ଟା ମଧ୍ୟରେ ଆନ୍ତଃରାଜ୍ୟ ବିଦ୍ୟୁତ ସଂଚାର ସ୍ଵାଭାବିକ ହୋଇଯିବ। ବାତ୍ୟା ପ୍ରଭାବିତ ଅଞ୍ଚଳରେ ବିଦ୍ୟୁତ ଭିତ୍ତିଭୂମି ପୁନରୁଦ୍ଧାର ଏବଂ ସ୍ଥାନୀୟ ଅଞ୍ଚଳରେ ବିଦ୍ୟୁତ ସଂଯୋଗ କାର୍ଯ୍ୟ ପାଇଁ ରାଷ୍ଟ୍ରାୟତ୍ତ ଉଦ୍ୟୋଗଗୁଡ଼ିକ ମାନବ ସମ୍ବଳ ଯୋଗାଇ ଦେଇଛନ୍ତି। ଆଜି ସନ୍ଧ୍ୟା ସୁଦ୍ଧା ଓଡ଼ିଶାରେ ପୁନରୁଦ୍ଧାର କାର୍ଯ୍ୟ ସମ୍ପୂର୍ଣ୍ଣ ହୋଇଯିବ ବୋଲି ସେ ବିଶ୍ଵାସ ପ୍ରକଟ କରିଥିଲେ। ସେହିପରି କୋଲକାତା ଏବଂ ପଶ୍ଚିମବଙ୍ଗର କେତେକ ଜିଲ୍ଲାରେ ପୁନରୁଦ୍ଧାର କାର୍ଯ୍ୟ ଦ୍ରୁତଗତିରେ ଆଗେଇ ଚାଲିଛି ବୋଲି ସେ କହିଥିଲେ।
ବର୍ତ୍ତମାନସୁଦ୍ଧା ଯୋଗାଇ ଦିଆଯାଇଥିବା ମାନବ ସମ୍ବଳ ଓ ସହାୟତା ବ୍ୟତୀତ ଏନଟିପିସି ଓ ପାୱାରଗ୍ରୀଡ ଜରିଆରେ ଅତିରିକ୍ତ ମାନବ ସମ୍ବଳ ଉପଲବ୍ଧ କରାଇ ପଶ୍ଚିମବଙ୍ଗରେ ବିଦ୍ୟୁତ ଭିତ୍ତିଭୂମି ପୁନରୁଦ୍ଧାର କାର୍ଯ୍ୟରେ ସହାୟତା କରିବା ନିମନ୍ତେ ମନ୍ତ୍ରୀ ଶ୍ରୀ ସିଂ ମନ୍ତ୍ରଣାଳୟକୁ ନିର୍ଦ୍ଦେଶ ଦେଇଛନ୍ତି। ସେମାନେ ପଶ୍ଚିମବଙ୍ଗ ସରକାରଙ୍କ ସହିତ ନିୟମିତ ଯୋଗାଯୋଗରେ ରହି ଆବଶ୍ୟକ ସହାୟତା ଯୋଗାଇ ଦେବେ।
ମହାବାତ୍ୟା ଅମ୍ଫନକୁ ଦୃଷ୍ଟିରେ ରଖି ଶକ୍ତି ମନ୍ତ୍ରଣାଳୟ ପକ୍ଷରୁ ବ୍ୟାପକ ପୂର୍ବପ୍ରସ୍ତୁତି କରାଯାଇଥିଲା। ଭୁବନେଶ୍ଵର ଓ କୋଲକାତାରେ ପିଜିସିଆଇଏଲ ଏବଂ ଏନଟିପିସି ପକ୍ଷରୁ 24 ଘଣ୍ଟିଆ ନିୟନ୍ତ୍ରଣ କକ୍ଷ ସ୍ଥାପନ କରାଯିବା ସହିତ ବିଦ୍ୟୁତ ଯୋଗାଣ ବ୍ୟବସ୍ଥାକୁ ପୁନରୁଦ୍ଧାର କରିବା ଲାଗି ଯଥେଷ୍ଟ ମାନବସମ୍ବଳ ଏବଂ ସାମଗ୍ରୀର ବନ୍ଦୋବସ୍ତ କରାଯାଇଥିଲା।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କରୋନାର କ୍ରମବର୍ଦ୍ଧିଷ୍ଣୁ ସ୍ଥିତି ମୁଖ୍ୟାଂଶ
ଦେଶରେ କ୍ରମବର୍ଦ୍ଧିଷ୍ଣୁ ଟିକାଦାନ ୧୭୩.୪୨ କୋଟି ଅତ୍ରିକମ କରିଲାଣି ।
ଗତ ୨୪ଘଣ୍ଟାରେ ୪୪. ୬୮ ଡୋଜ ଟିକା ଦିଆଯାଇଛି ।
ବର୍ତ୍ତମାନର ସୁସ୍ଥହାର ୯୭.୮୨%
ବର୍ତ୍ତମାନ ୪, ୨୩, ୧୨୭ ସକ୍ରିୟ ଆକ୍ରାନ୍ତ ଅଛନ୍ତି ।
ସାପ୍ତାହିକ ସଂକ୍ରମଣ ହାର ୩. ୬୩%
ଗତ ୨୪ଘଣ୍ଟାରେ ୨୭,୪୦୯ଜଣ ସଂକ୍ରମିତ ହୋଇଛନ୍ତି ।
ଦେଶରେ କୋଭିଡ ଟିକାକରଣ କାର୍ଯ୍ୟ ଅବ୍ୟାହତ ରହିଛି । ଗତ ୨୪ଘଣ୍ଟା ମଧ୍ୟରେ ୪୪, ୬୮, ୩୬୫ ଜଣଙ୍କୁ ଟିକା ଦିଆଯାଇଛି । ଏହାଫଳରେ ଦେଶରେ ଟିକାକରଣ ୧, ୭୩, ୪୨, ୬୨, ୪୪୦ ଡୋଜରେ ପହଂଚିଛି । ଏହି ସଫଳତା ପାଇଁ ୧, ୯୫, ୨୬, ୮୯୯ ଥର ଚେଷ୍ଟା କରାଯାଇଛି । ଏହି ସଫଳତା କ୍ଷେତ୍ରରେ ସ୍ୱାସ୍ଥ୍ୟ ଯତ୍ନକର୍ମୀ ଏବଂକ୍ଷେତ୍ରସ୍ତରୀୟ କର୍ମୀମାନଙ୍କର ଗୁରୁତ୍ୱପୂର୍ଣ୍ଣ ଭୂମିକା ରହିଛି ।
ସ୍ୱାସ୍ଥ୍ୟ ଯତ୍ନ କର୍ମୀମାନଙ୍କ ଦ୍ୱାରା ପ୍ରଥମ ଡୋଜ ଭାବରେ ୧, ୦୩, ୯୯, ୭୦୧ ଜଣଙ୍କୁ,ଦ୍ୱିତୀୟ ଡୋଜ ଭାବରେ ୯୯, ୩୬, ୧୪୮ଜଣଙ୍କୁ ଏବଂ ପ୍ରତିଷେଧକମୂଳକ ଡୋଜ ଭାବରେ ୩୯,୧୫, ୭୦୪ ଜଣଙ୍କୁ ଟିକା ଦିଆଯାଇଛି ।
କ୍ଷେତ୍ରସ୍ତରୀୟ କର୍ମୀମାନଙ୍କ ଦ୍ୱାରା ପ୍ରଥମ ଡୋଜ ଭାବରେ ୧, ୮୪, ୦୫, ୭୬୭ଜଣଙ୍କୁ, ଦ୍ୱିତୀୟ ଡୋଜ ଭାବରେ ୧, ୭୩, ୮୫, ୬୬୫ ଜଣଙ୍କୁ ଏବଂ ପ୍ରତିଷେଧକ ମୂଳକ ଷହାଜ ଭାବରେ ୫୪, ୬୯, ୧୨୭ଜଣଙ୍କୁ ଟିକା ଦିଆଯାଇଛି । ୧୫ରୁ ୧୮ବର୍ଷ ମଧ୍ୟରେ ଥିବା ଲୋକଙ୍କ କ୍ଷେତ୍ରରେ ୫, ୨୪, ୩୪, ୫୫୮ ଜଣଙ୍କୁ ପ୍ରଥମ ଡୋଜ ୧, ୬୪, ୦୮, ୮୪୧ ଜଣଙ୍କୁ ଦ୍ୱିତୀୟ ଡୋଜ ଦିଆଯାଇଛି । ୧୮ରୁ ୪୪ବର୍ଷ ବୟସ ମଧ୍ୟରେ ଥିବା ଲୋକଙ୍କ କ୍ଷେତ୍ରରେ ୫୪, ୮୬, ୬୨, ୧୩୩ ଜଣଙ୍କୁ ପ୍ରଥମ ଡୋଜ, ୪୨, ୮୪, ୨୧, ୩୬୯ଜଣଙ୍କୁ ଦ୍ୱିତୀୟ ଡୋଜ ଦିଆଯାଇଛି । ୪୫ରୁ ୫୯ବର୍ଷ ବୟସ ମଧ୍ୟରେ ଥିବା ଲୋକଙ୍କ କ୍ଷେତ୍ରରେ ୨୦, ୧୭,୪୩, ୮୭୯ ଜଣଙ୍କୁ ପ୍ରଥମ ଡୋଜ, ୧୭, ୬୭, ୩୪, ୫୧୧ ଜଣଙ୍କୁ ଦ୍ୱିତୀୟ ଡୋଜ ଦିଆଯାଇଛି । ୫୦ବର୍ଷ ବୟସରୁ ଊର୍ଦ୍ଧ୍ୱ ବ୍ୟକ୍ତିମାନଙ୍କ କ୍ଷେତ୍ରରେ ୧୨, ୫୯, ୭୫, ୭୪୫ ଜଣଙ୍କୁ ପ୍ରଥମ ଡୋଜ ୧୧, ୦୧, ୧୦, ୩୯୮ଜଣଙ୍କୁ ଦ୍ୱିତୀୟ ଡୋଜ ଏବଂ ପ୍ରତିଷେଧକମୂଳକ ଭାବରେ ୮୨, ୫୮,୮୯୪ଜଣଙ୍କୁ ଟିକା ଦିଆଯାଇଛି । ପ୍ରତିଷେଧକ ଡୋଜ ଭାବରେ ୧, ୭୪, ୪୩, ୭୨୫ଜଣଙ୍କୁ ମିଶାଇ ମୋଟ ୧, ୭୩, ୪୨, ୬୨, ୪୪୦ଡୋଜ ଟିକା ଦିଆଯାଇସାରିଲାଣି ।
ଗତକାଲି ୮୨,୮୧୭ଜଣ ରୋଗୀ ସୁସ୍ଥ ହୋଇଛନ୍ତି । ଏହି ସଂଖ୍ୟାକୁ ମିଶାଇ ମୋଟ ୪, ୧୭, ୬୦, ୪୫୮ଜଣ ସୁସ୍ଥ ହୋଇସାରିଲେଣି । ସୁସ୍ଥ ହେବା ହାର ଦେଶରେ ୯୭. ୮୨ ଶତାଂଶ ରହିଛି । ଗତ ୨୪ଘଣ୍ଟା ମଧ୍ୟରେ ୨୭, ୪୦୯ଜଣ ନୂଆ ଆକ୍ରାନ୍ତ ହୋଇଛନ୍ତି । ଏହାକୁ ମିଶାଇ ସକ୍ରିୟ ରୋଗୀଙ୍କ ସଂଖ୍ୟା ୪, ୨୩, ୧୨୭ରେ ପହଞ୍ଛିଛି । କରୋନା ସଂକ୍ରମିତ ମଧ୍ୟରୁ ସକ୍ରିୟ ରୋଗୀଙ୍କ ହାର ୦.୯୯ ଶତାଂଶ । ଦେଶରେ କରୋନା ପରୀକ୍ଷା କ୍ଷମତାକୁ ମଧ୍ୟ ବୃଦ୍ଧି କରାଯାଇଛି । ଗତ୨୪ଘଣ୍ଟା ମଧ୍ୟରେ ୧୨, ୨୯, ୫୩୬ଟି ନମୁନା ପରୀକ୍ଷା କରାଯାଇଛି । ଏହାକୁ ମିଶାଇ ଏପର୍ଯ୍ୟନ୍ତ ମୋଟ ୭୫, ୩୦, ୩୩, ୩୦୨ ଟି ନମୁନା ପରୀକ୍ଷା କରାଗଲାଣି । ସାପ୍ତାହିକ ସକ୍ରିୟହାର ୩. ୬୩ଶତାଂଶ ଏବଂ ଦୈନିକ ସକ୍ରିୟହାର ୨. ୨୩ ଶତାଂଶ ରହିଛି ।